Við sjey umførum eftir er fremsta fokus at seta okkum rimmar fastar á europisku sessirnar Eftir landsliðssteðg verður nú aftur lagt til brots í Effo-deildini, har vit framvegis hava nógv at spæla fyri. Oddasessurin hvarv dekan ov langt í havsbrúnna, tá vit seinast spældu Effo-dyst, og tí skal fokus nú setast á at halda fast í plássunum, sum geva atgongd til europiskan fótbólt. Á pappírinum er eingin ivi um, at vit eru greiðir favorittar til dystin móti EB/Streymi, men talan er tó ikki um sigur, ið kemur av sær sjálvum. Teir á samansetta liðnum hava væl og virðiliga bitið seg fastar í deildini í ár, og teir ætla sær heilt víst úrtøku av onkrum slag burtur úr dystinum sunnudagin.